# Àfrica Ragel i Moreno

Àfrica Ragel i Moreno (el Poblenou, 1969) és una escriptora catalana i professora d'educació secundària.

## Biografia

És llicenciada en Filologia Catalana i té un màster en Creació Literària, també és professora de Llengua i Literatura catalanes. Durant uns anys va treballar com a agent d'atenció al client a Transports Metropolitans de Barcelona (TMB) i en una entrevista de 2015 declarava: «…al metro es viuen tantes històries novel·lesques i coneixes tanta gent especial que la meva jornada laboral acaba sent la meva font d'inspiració». Escriu narrativa i es autora d'algunes obres de teatre; el 2008 va dirigir la seva pròpia obra, Àtic.
Participa en el programa «Lletres a les Aules» de la Institució de les Lletres Catalanes i el Departament d'Educació de la Generalitat de Catalunya «per al foment de la lectura, promoció i difusió de la literatura que permet apropar l’alumnat al fet literari, millorar la comprensió lectora com a eina fonamental per accedir al coneixement, estimular i potenciar l’habilitat lectora i el coneixement de la llengua». Ha participat en el projecte educatiu Fiction Express, en què l'autor o autora escriu un llibre interaccionant de manera virtual amb alumnes de centres educatius de tot Catalunya, que després el llegeixen i en una altra trobada posterior hi fan comentaris. Ragel també organitza rutes literàries pels llocs que surten a les seves novel·les; a Els savis de l'Acadèmia dels Desconfiats fins i tot va incloure-hi un mapa perquè qui llegeixi la història pugui recórrer pel seu compte els llocs que s'hi descriuen.

## Obres publicades
### Novel·la i relats

* Guinedell, comtessa de les pedres (Columna, 2023)
* Gran ocell de silenci (Empúries, 2019)
* Quan em vinguin a buscar (Tigre de Paper, 2015)
* La moneda del malfat. (Edicions Saragossa, 2008)
* Bon cop de falç (Solsona Comunicacions, 2002)
* Tarda de Tapes (Solsona Comunicacions, 2001)
* Els fantasmes de Vilafoscant (Egües Roges) (Solsona Comunicacions, 2000)

### Infantil i juvenil

* Els savis de l'Acadèmia dels Desconfiats (Jollibre, 2023)
* Fede, Federica, Federico y los hilos perdidos (Bromera, 2023)
* Frede, Frederica, Frederic i els fils perduts (Animallibres, 2023)
* Si demanes ajuda a la bruixa bona d'un conte (Animallibres, 2021)
* Alícia i la fredor d'altra mar (Animallibres, 2020)
* La Porta del castanyer (Fiction Express, 2020)
* La màgia de l'escola de Sastrosa (Fiction Express, 2019)
* La Trementina i les plagues de la maga Urtica (Barcanova, 2017)
* Una revetlla sota el llit (Animallibres, 2015)
* Thesaurus. Ombres a Barcelona, (Arcanus), (Edicions Saragossa, 2011)

### Teatre

* Àtic (Solsona Comunicacions, 2000)
* Tarda de tapes
* Postmortem

## Premis literaris

* Frederica Montseny de Manlleu (1996): Escac al rei
* Premi Ciutat de València Teatre - Eduard Escalante de teatre (1999): Àtic
* Nit Literària Andorrana - Manuel Cerqueda i Escalder de narrativa (2000): Egües roges
* III Certamen Paraules a Icària, en la categoria Relats (2011): Thesaurus. Ombres a Barcelona
* Premi Punt de Llibre (2011)

## Referències

* 1 2 3 4 5 6 7 8 «Qui és qui?». Generalitat de Catalunya. Arxivat de l'original el 14-12-2013.
* 1 2 3 Llort, Lluís «La comtessa Guinedell, mà dreta de Guifré el Pilós». El Punt Avui, 05-11-2023.
* ↑ Rodríguez, Àngels. «Gent TMB - Àfrica Ragel i Moreno, AAC i escriptora». Transports Metropolitans de Barcelona, 06-02-2015. [Consulta: 6 maig 2024].
* ↑ «Autors de Lletres a les aules per al curs 2023-2024». Institució de les Lletres Catalanes. [Consulta: 6 maig 2024].
* ↑ «Lletres a les Aules». Departament de Cultura. [Consulta: 6 maig 2024].
* ↑ «Trobada amb l’autora (Àfrica Ragel)». La Salle Girona, 12-04-2024. [Consulta: 6 maig 2024].
* 1 2 3 Llort, Lluís «Steampunk.cat - Àfrica Ragel publica la novel·la ‘Gran ocell de silenci’, una història romàntica ambientada a finals del XIX». El Punt Avui, 04-11-2019 [Consulta: 6 maig 2024].
* 1 2 3 «Àfrica Ragel: "Tots aquells que no volen que els nostres joves es nodreixin de coneixement serien els de l'Ordre de la Ignorància"». Diari de Barcelona, 21-04-2023. [Consulta: 6 maig 2024].
* ↑ «Quan em vinguin a buscar». Tigre de Paper, 2015. Arxivat de l'original el 17-11-2015.
* ↑ Deulofeu, Meritxell «Àfrica Ragel: "Tots aquells que no volen que els nostres joves es nodreixin de coneixement serien els de l'Ordre de la Ignorància"». Diari de Barcelona, 23-04-2023.
* ↑ «Amics, germans i ‘diferents’». La República. El Punt Avui, 09-06-2023.
* ↑ Puchades, Xavier «Nuevas promociones de autores dramáticos en el teatro valenciano (1984-2005)». Stichomythia, 4, 2006. ISSN: 1579-7368.
* ↑ «Thesaurus. Ombres a Barcelona». Arxivat de l'original el 22-05-2011.
* ↑ «Premi Literari». Arxivat de l'original el 04-04-2016.

## Enllaços externs

* «Àfrica Ragel». Llegir en català. Associació d'editors independents, s.d.